זינדין זידאן רוצה להעניק דקות משחק לכמה שיותר שחקנים ויבצע רוטציות כבדות בהרכב ריאל מדריד מול ווסקה הערב (ראשון) ב-21:45. המאמן הצרפתי בחר שלא לכלול את לוקה מודריץ’ וטוני קרוס בקישור של הבלאנקוס, כאשר איסקו ודניאל סבאיוס תפסו את מקומם של השניים ב-11. המשחק, כמו כל משחקי הליגה הספרדית, ישודר בערוץ ONE למנויי yes ,HOT סלקום TV ופרטנר TV.
ווסקה הצנועה כבר יודעת מה זה לנצח את זידאן, כאשר עשתה זאת בעונת 2014/15 בליגה השלישית עם ניצחון 0:2 על ריאל מדריד קסטייה. מי שכבש את השער הראשון באותו משחק הוא חואנחו קמאצ'ו, קפטן הקבוצה בימים אלו, שהבקיע בפנדל רגע לפני הירידה להפסקה. בצד השני, זידאן ערך מהפכה גדולה בהרכב ומי שקיבל את הקרדיט הוא בנו, לוקה זידאן שיפתח בשער.
הרכב ריאל מדריד: לוקה זידאן, סרחיו ראמוס, נאצ’ו פרננדס, דני סבאיוס, מרסלו, אלברו אודריוסולה, מרקוס יורנטה, ברהים דיאס, גארת’ בייל וקארים בנזמה.